Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1083/2006 dwar ċerti dispożizzjonijiet marbuta mal-ġestjoni finanzjarja, għal ċerti Stati Membri li qed jesperjenzaw jew huma mhedda b'diffikultajiet serji fejn tidħol l-istabilità finanzjarja tagħhom /* KUMM/2011/0482 finali - 2011/0211 (COD) */





MEMORANDUM TA’ SPJEGAZZJONI 1. l-isfond tal-proposta · Raġunijiet u għanijiet tal-proposta Il-kriżi finanzjarja u ekonomika sostnuta qed iżżid il-pressjoni fuq ir-riżorsi finanzjarji nazzjonali hekk kif l-Istati Membri qed inaqqsu l-bagits tagħhom. F'dan il-kuntest, li tiġi żgurata l-implimentazzjoni bla tfixkil ta' programmi tal-politika ta' koeżjoni hija ta' importanza partikolari bħala għodda li tinjetta fondi fl-ekonomija. Madankollu, l-implimentazzjoni tal-programmi hija ħafna drabi sfida minħabba l-problemi ta' likwidità li jirriżultaw minn restrizzjonijiet fuq il-baġit. Dan huwa b'mod partikolari l-każ ta' dawk l-Istati Membri li ġew l-aktar affettwati mill-krizi, u li rċevew għajnuna finanzjarja taħt programm mill-Mekkaniżmu Ewropew ta' Stabilizzazzjoni Finanzjarja (EFSM) għall-pajjiżi tal-EURO jew mill-mekkaniżmu tal-Bilanċ tal-Ħlasijiet (BtĦ) għall-pajjiżi li mhumiex fiż-żona tal-EURO. Sal-lum, sitt pajjiżi – inkluża l-Greċja li rċeviet għajnuna finanzjarja barra mill-EFSM – talbu għajnuna finanzjarja taħt dawn il-mekkaniżmi u ftiehmu mal-Kummisjoni dwar programm ta' aġġustament makroekonomiku. Dawn il-pajjiżi huma l-Ungerija, ir-Rumanija, il-Latvja, il-Portugall, il-Greċja u l-Irlanda, minn hawn 'l quddiem imsejħa "l-pajjiżi tal-programm". Ta' min jinnota li l-Ungerija, li fl-2008 daħlet fil-mekkaniżmu tal-BtĦ, kienet diġà ħarġet fl-2010. Sabiex jiġi żgurat li dawn l-Istati Membri (jew kull Stat Membru ieħor li jistgħu jolqtuh programmi t'għajnuna bħal dawn fil-futur) ikomplu fil-prattika bl-implimentazzjoni tal-programmi ta' Fondi Strutturali u tal-Fond ta' Koeżjoni, u jqassmu fondi għal proġetti, il-proposta attwali tħaddan dispożizzjonijiet li jħallu lill-Kummissjoni twettaq pagamenti ogħla lil dawn il-pajjiżi għall-perjodu li qegħdin taħt il-mekkaniżmi ta' appoġġ, mingħajr ma' tibdel l-allokazzjoni ġenerali tagħhom taħt il-politika ta' koeżjoni għall-perjodu 2007-2013. Dan se jipprovdi aktar riżorsi finanzjarji lill-Istati Membri li jinsabu f'mument kritiku u se jħaffef l-implimentazzjoni kontinwa tal-programmi li għaddejjin fil-prattika. · Kuntest ġenerali Il-kriżi finanzjarja li qed tkompli tiggrava f'xi Stati Membri, qiegħda bla dubju ta' xejn taffettwa b'mod sostanzjali l-ekonomija reali minħabba l-ammont ta' dejn u d-diffikutajiet li l-Gvernijiet qed jiltaqgħu magħhom sabiex jisselfu flus mis-suq. Il-Kummissjoni ressqet proposti bħala reazzjoni għall-kriżi finanzjarja attwali u l-konsegwenzi soċjoekonomiċi tagħha. Fil-qafas tal-pakkett ta' rkupru tagħha, f'Diċembru tal-2008 l-Kummissjoni pproponiet għadd ta' tibdiliet regolatorji bl-għan li tissimplifika r-regoli ta' implimentazzjoni għall-Politika ta' Koeżjoni u sabiex tipprovdi prefinanzjament addizzjonali permezz ta' pagamenti bil-quddiem għall-programmi tal-FEŻR u l-FSE. Il-pagamenti addizzjonali bil-quddiem li ngħataw lill-Istati Membri fl-2009 ipprovdew doża immedjata ta' EUR 6,25 biljun fi flus kontanti bħala parti mill-portafoll finanzjarju li dwaru ntlaħaq ftehim ma' kull Stat Membru għall-perjodu 2007-2013. It-total ta' pagamenti bil-quddiem laħqu l-EUR 11.25 biljun permezz ta' din l-emenda. Proposta mressqa mill-Kummissjoni f'Lulju 2009, ipprovdiet miżuri oħra li jissimplifikaw l-implimentazzjoni tal-Fondi Strutturali u l-Fond ta' Koeżjoni. L-adozzjoni ta' dawn il-miżuri f'Ġunju 2010 ikkontribwiet b'mod sinifikanti sabiex l-implimentazzjoni tal-programmi tiġi simplifikata u tat spinta lill-assorbiment tal-fondi, filwaqt li naqqset il-piżijiet amministrattivi fuq il-benefiċjarji. · Dispożizzjonijiet fis-seħħ fil-qasam tal-Proposta L-Artikolu 77 tar-Regolament tal-Kunsill (KE) Nru 1083/2006 (minn hawn 'il quddiem 'ir-Regolament Ġenerali') jipprovdi li l-ħlasijiet interim u l-bilanċ finali għandhom jiġu kkalkulati bir-rata ta' kofinanzjament għal kull fus ta' prijorità kif stipulat mid-deċiżjoni tal-Kummissjoni li tadotta l-programm operazzjonali ikkonċernat. · Konsistenza ma’ politiki u għanijiet oħra tal-Unjoni Il-proposta hija konsistenti ma' proposti u inizjattivi oħra adottati mill-Kumissjoni Ewropea bħala tweġiba għall-kriżi finanzjarja. 2. KONSULTAZZJONI MAL-PARTIJIET INTERESSATI U ANALIŻI TAL-IMPATT · Konsultazzjoni mal-partijiet interessati Ma kienx hemm konsultazzjoni ma' partijiet interessati esterni · Ġbir u użu ta’ għarfien espert L-użu ta’ għarfien espert estern ma kienx meħtieġ. · Analiżi tal-impatt Il-proposta se tippermetti lill-Kummissjoni biex iżżid il-ħlasijiet lill-pajjiżi kkonċernati għall-perjodu li għadhom taħt il-mekkaniżmi ta' appoġġ. Iż-żieda tkun ammont ikkalkulat b'għaxar punti perċentwali aktar fuq ir-rati ta' kofinanzjament, li jkunu applikabbli għall-fus ta' prijorità tal-programmi li l-infiq tagħhom huwa ċċertifikat bħala ġdid, sottomessi tul il-perjodu kkonċernat. Din mhix se timponi ħtiġijiet finanzjarji addizzjonali fuq il-baġit globali, ġaladarba l-allokazzjoni finanzjarja totali għall-perjodu mill-Fondi għall-pajjiżi u l-programmi kkonċernati, mhux se jinbidlu. 3. Elementi legali tal-proposta · Sommarju tal-miżuri proposti Huwa propost tibdil fl-Artikolu 77 tar-Regolament Ġenerali sabiex il-Kummissjoni tkun tista', fuq talba tal-Istati Membri kkonċernati, tħallas lura l-infiq ġdid iddikjarat għall-perjodu kkonċernat b'ammont li huwa ta' 10 punti perċentwali żieda fuq ir-rati ta' kofinanzjament applikabbli għall-fus ta' prijorità. Meta titwettaq iż-żieda, ir-rata ta' kofinanzjament tal-programm ma tistax tissupera b'aktar minn 10 punti perċentwali l-limiti massimi ta' Anness III tar-Regolament Ġenerali. F'kull każ, il-kontribuzzjoni mill-fondi għall-fus ta' prijorità kkonċernat, m'għandhiex taqbeż l-ammont imsemmi fid-deċiżjoni tal-Kummissjoni li tapprova l-programm operazzjonali. Wara li tingħata għajnuna skont deċiżjoni tal-Kunsill lil Stat Membru taħt il-mekkaniżmi ta' appoġġ, il-Kummissjoni fuq talba tal-Istati Membri kkonċernati, se tkun qed tapplika l-kalkolu msemmi hawn fuq għall-infiq ġdid kollu ddikjarat taħt il-programm operazzjonali għall-Istat Membru kkonċernat. Din se tkun miżura temporanja li tintemm meta l-Istat Membru joħroġ mill-mekkaniżmu ta' appoġġ. · Bażi legali Ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 jiddefinixxi r-regoli komuni applikabbli għat-tliet Fondi. Ibbażat fuq il-prinċipju ta’ amministrazzjoni komuni bejn il-Kummissjoni Ewropea u l-Istati Membri, dan ir-Regolament jinkludi dispożizzjonijiet għall-proċess ta’ programmar kif ukoll arranġamenti għall-ġestjoni tal-programmi (inkluża dik finanzjarja), il-monitoraġġ, il-kontroll finanzjarju u l-evalwazzjoni ta' proġetti. · Prinċipju tas-sussidjarjetà Il-proposta tikkonforma mal-prinċipju ta' sussidjarjetà sal-punt li tfittex li tipprovdi aktar għajnuna permezz tal-Fondi Strutturali u l-Fond ta' Koeżjoni lil ċerti Stati Membri li jesperjenzaw diffikultajiet serji, b'mod specjali fit-tkabbir ekonomiku u l-istabilità finanzjarja tagħhom, u b'defiċit u qagħda ta' dejn li qed imorru għall-agħar, ħtija wkoll tal-ambjent ekonomiku u finanzjarju internazzjonali. F'dan il-kuntest, huwa neċessarju li jiġi stabbilit fuq livell ta' Unjoni Ewropea mekkaniżmu temporanju li jippermetti lill-Kummissjoni Ewropea biex iżżid ir-rimborż abbażi tal-nfiq iċċertifikat skont il-Fondi Strutturali u l-Fond ta' Koeżjoni. · Prinċipju tal-proporzjonalità Il-proposta tikkonforma mal-prinċipju tal-proporzjonalità: Il-proposta attwali hija tassew proporzjonali ġaladarba toffri żieda fl-għajnuna mill-Fondi Strutturali u mill-Fond ta' Koeżjoni lill-Istati Membri li jinsabu f'diffikultajiet jew mhedda b'diffikultajiet serji li nħolqu minħabba ċirkustanzi eċċezzjonali li jmorru lil hinn mill-kontroll tagħhom, u li jaqgħu taħt l-kundizzjonijiet tar-Regolament tal-Kunsill (KE) Nru 407/2010 (li jistabbilixxi l-Mekkaniżmu Ewropew ta' Stabilizzazzjoni Finanzjarja), jew huma f'diffikultajiet jew mhedda serjament b'diffikultajiet li għandhom x'jaqsmu mal-bilanċ tal-ħlasijiet tagħhom u li jaqgħu taħt il-kundizzjonijiet stabbiliti mir-Regolament tal-Kunsilll (KE) Nru 332/2002, dan jgħodd ukoll għall-Greċja, li rċeviet għajnuna finanzjarja barra mill-EFSM taħt il-Ftehim bejn il-Kredituri u l-Att għal Faċilità ta' Self fiż-Żona tal-Euro. · Għażla ta’ strumenti L-istrument propost: regolament. Strumenti oħra ma jkunux adattati minħabba r-raġunijiet li ġejjin: Il-Kummissjoni eżaminat il-marġini kollha ta’ manuvra stipulati mill-qafas legali u tikkunsidra neċessarju, fid-dawl tal-esperjenza s'issa, li tipproponi emendi fir-Regolament Ġenerali. L-għan ta’ din ir-reviżjoni huwa li jiġi ffaċilitat aktar il-kofinanzjament ta' proġetti u allura titħaffef kemm l-implimentazzjoni tagħhom kif ukoll jitħaffef l-impatt ta' investimenti bħal dawn fuq l-ekonomija reali. 4. Impatt baġitarju Ma hemm ebda impatt fuq l-approprjazzjonijiet għall-impenji billi mhu qed issir ebda proposta ta' modifika fl-ammonti massimi tal-iffinanzjar tal-Fondi Strutturali u l-Fond ta' Koeżjoni kif stipulat fil-Programmi Operazzjonali għall-perjodu ta' pprogrammar 2007-2013. Għall-approprjazzjonijiet għall-ħlasijiet, il-proposta tista' tirriżulta f'rimborż ogħla lill-Istati Membri kkonċernati. L-approprjazzjonijiet għall-ħlasijiet addizjonali għal din il-proposta se jimplikaw żieda ta' approprjazzjonijiet ta' pagament (għall-2012 madwar EUR 2,304 miljuni) li jistgħu jiġu kkumpensati sal-aħħar tal-perjodu ta' pprogrammar. Għaldaqstant, it-total ta' approprjazzjonijiet għall-ħlasijiet għall-perjodu kollu ta' pprogrammar mhux se jinbidel. Quddiem it-talba ta' Stat Membru sabiex jibbenefika mill-azzjoni u waqt li jiġi kkunsidrat l-iżvilupp tas-sottomissjonijiet tal-pagamenti intermedjarji, fl-2012 il-Kummissjoni ser terġa’ tevalwa l-ħtieġa ta’ krediti ta’ pagament addizzjonali u ser tipproponi, jekk ikun il-każ, l-azzjonijiet neċessarji lill-Awtorità Baġitarja. Il-proposta turi r-rieda min-naħa tal-Kummissjoni sabiex tassisti l-isforzi tal-Istati Membri biex jindirizzaw il-kriżi finanzjarja. L-emenda se tipprovdi lill-Istati Membri kkonċernati bil-fondi neċessarji biex jappoġġjaw proġetti u jirkupraw l-ekonomija. 2011/0211 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1083/2006 dwar ċerti dispożizzjonijiet marbuta mal-ġestjoni finanzjarja, għal ċerti Stati Membri li qed jesperjenzaw jew huma mhedda b'diffikultajiet serji fejn tidħol l-istabilità finanzjarja tagħhom IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw t-Trattat dwar il-Funzjonament tal-Unjoni Ewropea, u b'mod partikolari l-Artikolu 177 tiegħu, Wara li kkunsidraw il-proposta tal-Kummissjoni Ewropea, Wara li ntbagħat l-abbozz tal-att leġiżlattiv lill-Parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew[1], Wara li kkunsidraw l-opinjoni tal-Kumitat tar-Reġjuni[2], Filwaqt li jaġixxu skont il-proċedura leġiżlattiva ordinarja, Billi: (1) Il-kriżi globali finanzjarja u r-reċessjoni ekonomika mingħajr preċedent għamlu ħsara serja lit-tkabbir ekonomiku u lill-istabilità finanzjarja, u ħolqu deterjorament qawwi fil-kondizzjonijiet finanzjarji u ekonomiċi ta' diversi Stati Membri. B'mod partikolari, ċerti Stati Membri qed jesperjenzaw diffikultajiet serji jew huma mhedda b'diffikultajiet bħal dawn, speċjalment bi problemi fit-tkabbir ekonomiku u l-istabilità finanzjarja tagħhom, u b'deterjorament f'dak li hu defiċit u dejn tagħhom, grazzi wkoll għall-ambjent ekonomiku u finanzjarju internazzjonali. (2) Filwaqt li diġà ttieħdu azzjonijiet biex jilqgħu kontra l-effetti negattivi tal-kriżi, inklużi emendi fil-qafas leġiżlattiv, l-impatt tal-kriżi finanzjarja fuq l-ekonomija reali, fuq is-suq tax-xogħol u ċ-ċittadini qed jinħass ma' kullimkien. Il-pressjoni fuq ir-riżorsi finanzjarji nazzjonali qed tiżdied u għandhom jittieħdu aktar miżuri biex tittaffa din il-pressjoni permezz tal-aktar użu adegwat tal-Fondi Strutturali u l-Fond ta' Koeżjoni. (3) Ibbażat fuq l-Artikolu 122(2) tat-Trattat dwar il-Funzjonament tal-Unjoni Ewropea (TFUE) li jipprovdi l-possibilità li tingħata għajnuna finanzjarja mill-Unjoni lil Stat Membru li jsib ruħu f'diffikultajiet jew ikun mhedded serjament minn diffikultajiet gravi kkawżati minn ċirkostanzi eċċezzjonali li ma jkollux kontroll fuqhom, ir-Regolament tal-Kunsill (KE) Nru 407/2010 tal-11 ta' Mejju 2010 li jistabbilixxi Mekkaniżmu Ewropew għall-Istabilitą Finanzjarja[3], stabbilixxa dan il-mekkaniżmu bl-għan li jippreserva l-istabilità finanzjarja tal-Unjoni. (4) Bid-Deċiżjonijiet ta' Implimentazzjoni 2011/77/UE tas-7 ta' Diċembru 2010[4] u 2011/344/UE tat-30 ta' Mejju 2011,[5] l-Irlanda u l-Portugall ingħataw din l-għajnuna finanzjarja. (5) Il-Greċja kienet għaddejja minn diffikultajiet serji fejn tidħol l-istabilità finanzjarja tagħha, diġà qabel ma daħal fis-seħħ ir-Regolament (UE) Nru 407/2010. Għaldaqstant l-għajnuna finanjarja lill-Greċja ma setgħetx tiġi bbażata fuq dak ir-Regolament. (6) Il-Ftehim bejn il-Kredituri u l-Ftehim għal Faċilità ta' Self ġew konklużi għall-Greċja nhar it-8 ta' Mejju 2011, daħlu fis-seħħ nhar il-11 ta' Mejju 2010. Jipprevedi li l-Ftehim bejn il-Kredituri għandu jibqa’ fis-seħħ u effettiv għal tul ta' programm ta' tliet snin sakemm ikun hemm xi ammonti pendenti taħt il-Ftehim għal Faċilità ta' Self. (7) Ir-Regolament tal-Kunsill (KE) Nru 332/2002 tat-18 ta' Frar 2002 li jistabbilixxi faċilità li tipprovdi għajnuna finanzjarja għal żmien medju għall-bilanċi ta' pagament tal-Istati Membri[6] stabbilixxa strument li jistipula li l-Kunsill jagħti għajnuna reċiproka meta Stat Membru li ma jħaddanx l-euro jinsab f'diffikultajiet jew huwa serjament mhedded b'diffikultajiet fejn jidħol il-bilanċ tal-pagamenti tiegħu. (8) Bid-Deċiżjonijiet tal-Kunsill 2009/102/KE tal-4 ta' Novembru 2008[7], 2009/290/KE tal-20 ta' Jannar 2009[8] u 2009/459/KE tas-26 ta' Ġunju 2009[9], l-Ungerija, il-Latvja u r-Rumanija ngħataw din l-għajnuna finanzjarja. (9) Il-perjodu li fih l-għajnuna hija disponibbli għall-Irlanda, l-Ungerija, il-Latvja, il-Portugall u r-Rumanija huwa stipulat fid-Deċiżjonijiet rispettivi tal-Kunsill. Il-perjodu li matulu l-għajnuna għall-Ungerija kienet disponibbli għalaq nhar l-4 ta' Novembru 2010. (10) Il-perjodu li matulu hija disponibbli l-għajnuna għall-Greċja taħt il-Ftehim bejn il-Kredituri flimkien mal-Ftehim għal Faċilità ta' Self fiż-Żona euro huwa differenti, sa fejn kull Stat Membru li qed jipparteċipa f'dawn l-istrumenti huwa kkonċernat. Għall-iskopijiet ta' dan ir-Regolament, data waħda li tindika minn meta dan ir-Regolament japplika għandha tinħareġ ma' dan ir-Regolament. (11) Fil-11 ta' Lulju 2011, il-ministri tal-finanzi ta' 17-il Stat Membru taż-Żona tal-Euro ffirmaw it-Trattat li jistabbilixxi l-Mekkaniżmu Ewropew ta' Stabbiltà (MES). It-Trattat iżomm mad-deċiżjoni tal-Kunsill Ewropew tal-25 ta' Marzu 2011. Huwa maħsub li sal-2013, il-MES se jieħu x-xogħol li attwalment qed iwettqu l-Faċilità Ewropea ta' Stabilità Finanzjarja (EFSF) u l-Mekkaniżmu Ewropew ta' Stabbilizzazzjoni Finanzjarja (EFSM). Dan il-mekkaniżmu tal-futur għaldaqstant għandu diġà jiġi kkunsidrat f'dan ir-Regolament. (12) Il-konklużjonijiet tal-Kunsill Ewropew tat-23 u l-24 ta' Ġunju 2011 jilqgħu l-intenzjoni tal-Kummissjoni biex isseddaq is-sinerġiji bejn il-programmi ta' self għall-Greċja u l-Fondi tal-Unjoni, biex tappoġġja sforzi ħalli tiżdied ħilet il-Greċja li tassorbi l-fondi mill-Unjoni sabiex tkun tista' tixpruna t-tkabbir u l-impjiegi billi terġa' tiffoka fuq kif ittejjeb il-kompetittività u l-ħolqien tal-impjiegi. Barra minn hekk il-konklużjonijiet jilqgħu u jappoġġjaw il-preparazzjoni mill-Kummissjoni flimkien mal-Istati Membri ta' programm komprensiv ta' assisstenza teknika lill-Greċja. Dan ir-Regolament jikkontribwixxi għal dawn l-isforzi ta' sinerġija. (13) Sabiex tkun iffaċilitata l-ġestjoni tal-fondi tal-Unjoni biex b'hekk jitħaffu l-investimenti fl-Istati Membri u r-reġjuni, u biex titjieb id-disponibilità tal-fondi għall-ekonomija, huwa neċessarju li tiġi permessa żieda fil-ħlasijiet interim mill-Fondi Strutturali kif ukoll mill-Fond ta' Koeżjoni, b'ammont li jikkorrispondi għal għaxar punti perċentwali fuq ir-rata ta' kofinanzjament attwali għal kull fus ta' prijorità ta' Stati Membri li għaddejjin minn diffikultajiet serji rigward l-istabilità finanzjarja tagħhom, u li talbu biex jibbenefikaw minn din il-miżura. (14) Ir-regoli dwar il-kalkoli tal-ħlasijiet interim u l-ħlas tal-bilanċ finali għal programmi operazzjonali tul il-perjodu li fih l-Istati Membri jirċievu l-għajnuna finanzjarja sabiex jindirizzaw diffikultajiet serji li għandhom x'jaqsmu mal-istabilità finanzjarja tagħhom, għandhom jiġu riveduti skont il-każ. (15) Wara tmiem il-perjodu li fih saret disponibbli għajnuna finanzjarja, l-evalwazzjonijiet imwettqa skont l-Artikolu 48(3) tar-Regolament tal-Kunsill (KE) Nru 1083/2006 tal-11 ta' Lulju 2006 li jistabbilixxi disposizzjonijiet ġenerali dwar il-Fond tal-Iżvilupp Reġjonali Ewropew, il-Fond Soċjali Ewropew u l-Fond ta' Koeżjoni u li jirrevoka r-Regolament (KE) Nru 1260/1999[10] jista' jeħtiġilhom jeżaminaw inter alia jekk it-tnaqqis fil-kofinanzjament nazzjonali hux se jmur wisq lil hinn mill-miri pprogrammati fil-bidu. Evalwazzjonijiet bħal dawn jistgħu jwasslu għar-reviżjoni tal-programm operazzjonali. (16) Ir-Regolament (KE) Nru 1083/2006 għandu għalhekk jiġi emendat skont dan. (17) Minħabba li din il-kriżi mingħajr preċedent qed taffettwa s-swieq finanzjarji internazzjonali, u r-reċessjoni ekonomika li għamlet ħsara serja fl-istabilità finanzjarja ta' bosta Stati Membri teħtieġ reazzjoni malajr sabiex jintgħelbu l-effetti fuq l-ekonomija globali, dan ir-Regolament għandu jidħol fis-seħħ kemm jista' jkun malajr u għandu japplika retroattivament għall-perjodi li tulhom l-Istati Membri rċevew għajnuna finanzjarja mill-Unjoni jew mingħand Stat Membru taż-żona tal-euro sabiex jindirizzaw diffikultajiet serji fl-istabilità finanzjarja tagħhom. ADOTTAW DAN IR-REGOLAMENT: Artikolu 1 L-Artikolu 77 tar-Regolament (KE) Nru 1083/2006 hu ssostitwit mit-test li ġej: "L-Artikolu 77 Ir-regoli komuni għall-kalkolu ta' pagamenti interim u pagamenti tal-bilanċ finali 1. Il-ħlasijiet interim u l-ħlasijiet tal-bilanċ finali għandhom jiġu kkalkolati bl-applikazzjoni tar-rata ta' kofinanzjament, stabbilita fid-deċiżjoni dwar il-programm operazzjonali kkonċernat għal kull fus ta' prijorità indikat għan-nefqa eliġibbli taħt dak il-fus ta' prijorità fi ħdan kull dikjarazzjoni tan-nefqa li hija ċċertifikata mill-awtorità ta' ċertifikazzjoni. 2. B’deroga mill-Artikolu 53 (2), u t-tieni sentenza tal-Artikolu 53(4) u mil-limiti massimi stabbiliti f'Anness III, fuq talba ta' Stat Membru, ħlasijiet interim u ħlasijiet tal-bilanċ finali jistgħu jiżdiedu b'ammont li jikkorrispondi għal għaxar punti perċentwali aktar fuq ir-rata ta' kofinazjament li tapplika għal kull fus ta' prijorità, imma li ma jaqbiżx il-mija fil-mija, għandhom jiġu applikati fuq l-ammont tan-nefqa eliġibbli ddikjarata reċenti f'kull dikjarazzjoni ċċertifikata ta' nfiq, sottomessa tul il-perjodu li fih Stat Membru jilħaq waħda minn dawn il-kundizzjonijiet: (a) assistenza finanzjarja tkun disponibbli għalih permezz tar-Regolament tal-Kunsill (KE) Nru 407/2010 li jistabbilixxi l-Mekkaniżmu Ewropew għall-Istabbilizzazzjoni Finanzjarja* jew, assisstenza finanzjarja tkun disponibbli minn Stati Membri oħra taż-żona tal-euro qabel ma jidħol fis-seħħ dan ir-Regolament. (b) assistenza finanzjarja tkun disponibbli għalih għal perjodu medju skont ir-Regolament tal-Kunsill (KE) Nru 332/2002**, (c) għajnuna finanzjarja tkun disponibbli għalih skont it-Trattat li jistabbilixxi l-Mekkaniżmu Ewropew ta' Stabbiltà iffirmat nhar il-11 ta' Lulju 2011. 3 Sabiex jiġu kkalkulati ħlasijiet interim u l-ħlas tal-bilanċ finali wara li l-Istat Membru jieqaf milli jibbenifika mill-għajnuna finanzjarja li saret referenza għaliha f'paragrafu 2, il-Kummissjoni ma tiħux inkonsiderazzjoni l-ammonti biż-żieda mħallsa skont dan il-paragrafu. Madankollu, dawn l-ammonti se jittieħdu inkonsiderazzjoni għall-fini tal-Artikolu 79(1). 4. Minkejja l-paragrafu 2, il-kontribuzzjoni tal-Unjoni permezz ta' ħlasijiet interim u ħlasijiet tal-aħħar bilanċ m'għandhiex tkun ogħla mill-kontribuzzjoni pubblika u l-ammont massimu ta' għajnuna mill-Fondi għal kull fus ta' prijorità kif stabbilit fid-deċiżjoni tal-Kummissjoni li tapprova l-programm operazzjonali. 5. Il-paragrafi 2 u 3 m'għandhomx japplikaw għall-programmi operazzjonali taħt l-objettiv ta' kooperazzjoni territorjali Ewropea. * ĠU L 118, 12.5.2010, p. 1. ** ĠU L 53, 23.2.2002, p. 1 .” Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea. Madankollu għandu japplika retroattivament għal dawn l-Istati Membri b'effett mill-ġurnata li l-għajnuna finanzjarja kienet disponibbli għalihom: (a) L-Irlanda mill-10 ta' Diċembru 2010; (b) Il-Greċja mill-11 ta' Mejju 2010; (ċ) Il-Latvja mit-23 ta' Jannar 2009; (d) L-Ungerija mill-05 ta' Novembru 2008; (e) Il-Portugall mill-24 ta' Mejju 2011; (f) Ir-Rumanija mill-11 ta' Mejju 2009. Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President DIKJARAZZJONI FINANZJARJA LEĠISLATTIVA 1. ISEM TAL-PROPOSTA: Proposta għal Regolament tal-Parlament Ewropew u tal-Kunsill li jemenda Regolament tal-Kunsill (KE) Nru 1083/2006 dwar ċerti dispożizzjonijiet marbuta mal-ġestjoni finanzjarja, għal ċerti Stati Membri li qed jesperjenzaw jew huma mhedda b'diffikultajiet serji fejn tidħol l-istabilità finanzjarja tagħhom. 2. QAFAS TA' ĦIDMA ABM / ABB Il-Qasam/l-Oqsma tal-Politika kkonċernat/i u l-Attività/Attivitajiet assoċjati: Politika Reġjonali; Attività ABB 13.03 Impjiegi u Affarijiet Soċjali; Attività ABB 04.02 Il-Fond ta' Koeżjoni, ABB 13.04 3. LINJI BAĠITARJI 3.1. Il-linji tal-baġit (linji operazzjonali u linji relatati tal-għajnuna teknika u amministrattiva (li qabel kienu l-linji B.A)): L-azzjonijiet ġodda proposti ser ikunu implimentati fuq il-linji baġitarji li ġejjin: · 13.031600 għall-għan ta’ Konverġenza (ERDF) · 13.031800 Kompetittività reġjonali u impjieg (FEŻR) · 04.0217 Konverġenza (FSE) · 04.0219 Kompetittività reġjonali u impjieg (FSE) · 13.04.02 Fond ta' Koeżjoni 3.2. It-tul ta' żmien tal-azzjoni u tal-impatt finanzjarju: 3.3. Karatteristiċi baġitarji: Linja baġitarja || Tip ta' nefqa || Nefqa ġdida || Kontribuzzjoni mill-EFTA || Kontribuzzjonijiet mill-pajjiżi applikanti || L-intestatura fil-perspettiva finanzjarja 13.031600 || Mhux obbligatorju || Diff || NRU || NRU || NRU || Nru 1b 13.031800 || Mhux obbligatorju || Diff || NRU || NRU || NRU || Nru 1b 04.0217 || Mhux obbligatorju || Diff || NRU || NRU || NRU || Nru 1b 13.04.02 || Mhux obbligatorju || Diff || NRU || NRU || NRU || Nru 1b 04.0219 || Mhux obbligatorju || Diff || NRU || NRU || NRU || Nru 1b 4. SOMMARJU TAR-RIŻORSI 4.1. Riżorsi finanzjarji 4.1.1. Is-sommarju tal-approprjazzjonijiet għall-impenji (AI) u l-approprjazzjonijiet għall-ħlasijiet (AĦ) It-tabelli li ġejjin juru stima tal-impatt bil-miżuri proposti fl-2011 sal-2013. Ġaladarba ma huma proposti l-ebda riżorsi finanzjari ġodda għall-approprjazzjonijiet għall-impenji, l-ebda ċifra ma hija mdaħħla fit-tabelli imma m.a. (mhux applikabbli) hija murija. Il-proposta hija għaldaqstant konformi mal-qafas finanzjarju pluriennali għall-perjodu 2007-2013. Għal ħlasijiet, il-proposta tista' tirriżulta f'rimborż ogħla lill-Istati Membri kkonċernati. Ibbażati fuq it-tbassir tal-pagamenti mill-Istati Membri reviżjonati mill-Kummissjoni, u l-approprjazzjonijiet għall-ħlasijiet inklużi fl-Abbozz tal-Baġit 2012, il-bżonnijiet baġitarji se jkunu bejn wieħed u ieħor EUR 2,304 miljuni[11]. L-approprjazzjonijiet ta' pagament addizjonali għal din il-proposta se jimplikaw żieda ta' approprjazzjonijiet għall-ħlasijiet fl-2012 li jistgħu jiġu kkumpensati sal-aħħar tal-perjodu ta' pprogrammar. Għaldaqstant, it-total ta' approprjazzjonijiet għall-ħlasijiet għall-perjodu kollu ta' pprogrammar mhux se jinbidel. Quddiem it-talba ta' Stat Membru sabiex jibbenifika mill-azzjoni u waqt li jiġi kkunsidrat l-iżvilupp tas-sottomissjonijiet tal-pagamenti intermedjarji, fl-2012 il-Kummissjoni ser terġa’ tevalwa il-ħtieġa ta’ krediti ta’ pagament addizzjonali u ser tipproponi, jekk ikun il-każ, l-azzjonijiet neċessarji lill-Awtorità Baġitarja. L-ebda stima ma ġiet ikkalkulata għas-sena 2013 u kull tip ta' konsegwenza se tittieħed inkonsiderazzjoni fil-proċedura tal-baġit tal-2013. EUR miljuni (sa 3 postijiet deċimali) It-tip ta’ nfiq || Nru tat-Taqsima || || Sena n || n + 1 || n + 2 || n + 3 || n + 4 || n + 5 u wara || Total Spiża operazzjonali[12] || || || || || || || || Approprjazzjonijiet għall-Impenji (AI) || 8.1 || a || m.a. || m.a. || m.a. || m.a. || m.a. || m.a. || m.a. Approprjazzjonijiet għall-Ħlasijiet (AĦ) || || b || m.a. || +2,304 || m.a. || m.a. || -2,304 || m.a. || 0. Nefqa amministrattiva fl-ammont ta’ referenza[13] || || || || Għajnuna teknika u amministrattiva (AMD) || 8.2.4 || c || m.a. || m.a. || m.a. || m.a. || m.a. || m.a. || m.a. AMMONT TOTALI TA’ REFERENZA || || || || || || || Approprjazzjonijiet għall-Impenji || || a+c || m.a. || m.a. || m.a. || m.a. || m.a. || m.a. || m.a. L-Approprjazzjonijiet għall-Ħlasijiet || || b+c || m.a. || m.a. || m.a. || m.a. || m.a. || m.a. || 0,000 Nefqa amministrattiva mhux inkluża fl-ammont ta’ referenza[14] || || Riżorsi umani u spejjeż relatati (AMD) || 8.2.5 || d || m.a. || m.a. || m.a. || m.a. || m.a. || m.a. || m.a. Kosti amministrattivi, minbarra r-riżorsi umani u l-kosti relatati, mhux inklużi fl-ammont ta’ referenza (AMD) || 8.2.6 || e || m.a. || m.a. || m.a. || m.a. || m.a. || m.a. || m.a. It-total indikattiv tal-kost finanzjarju għall-intervent AI TOTALI inkluż il-kost tar-Riżorsi Umani || || a+c+d+e || m.a. || m.a. || m.a. || m.a. || m.a. || m.a. || m.a. AĦ TOTALI inkluż il-kost tar-Riżorsi Umani || || b+c+d+e || m.a. || m.a. || m.a. || m.a. || m.a. || m.a. || m.a. Dettalji ta’ kofinanzjament EUR miljuni (sa 3 postijiet deċimali) Korp tal-kofinanzjament || || Sena n || n + 1 || n + 2 || n + 3 || n + 4 || n + 5 u wara || Total …………………… || f || m.a. || m.a. || m.a. || m.a. || m.a. || m.a. || m.a. TOTAL tal-AI inkluż il-kofinanzjament || a+c+d+e+f || m.a. || m.a. || m.a. || m.a. || m.a. || m.a. || m.a. 4.1.2. Kompatibbiltà mal-Ipprogrammar Finanzjarju x Il-proposta hija kompatibbli mal-ipprogrammar finanzjarju attwali. ¨ Il-proposta ser tkun teħtieġ programmar mill-ġdid tal-intestatura rilevanti fil-perspettiva finanzjarja. ¨ Jista' jkun li l-proposta tkun tirrikjedi l-applikazzjoni tad-dispożizzjonijiet tal-Ftehim Interistituzzjonali[15] (jiġifieri l-istrument ta’ flessibbiltà jew ir-reviżjoni tal-perspettiva finanzjarja). 4.1.3. L-Impatt finanzjarju fuq id-Dħul x Il-proposta ma għandha l-ebda implikazzjoni finanzjarja fuq id-dħul. ¨ Il-proposta għandha impatt finanzjarju - l-effett fuq id-dħul huwa dan li ġej: Miljuni ta' EUR (sa ċifra waħda wara l-punt deċimali) || || Qabel l-azzjoni [Sena n-1] || || Is-sitwazzjoni wara l-azzjoni Linja baġitarja || Dħul || || [Sena n] || [Sena n+1] || [n+2] || [n+3] || [n+4] || [n+5][16] || a) Dħul f'sens assolut || || || m.a. || m.a. || m.a. || m.a. || m.a. || m.a. b) Bidla fid-dħul || D || || m.a. || m.a. || m.a. || m.a. || m.a. || m.a. (Iddeskrivi kull linja tal-baġit ta’ dħul ikkonċernata, billi żżid l-għadd xieraq ta’ ringieli fit-tabella jekk hemm effett fuq aktar minn linja tal-baġit waħda.) 4.2. Ir-Riżorsi Umani tal-FTE (inklużi l-uffiċjali, u l-persunal temporanju u estern) – ara d-dettalji fil-punt 8.2.1. Rekwiżiti annwali || Sena n || n + 1 || n + 2 || n + 3 || n + 4 || n + 5 u wara Għadd totali ta' riżorsi umani || m.a. || m.a. || m.a. || m.a. || m.a. || m.a. 5. KARATTERISTIĊI U GĦANIJIET 5.1. Il-ħtieġa li għandha tintlaħaq fuq żmien qasir jew twil Il-kriżi finanzjarja u ekonomika sostnuta qed iżżid il-pressjoni fuq ir-riżorsi finanzjarji nazzjonali hekk kif l-Istati Membri qed inaqqsu l-bagits tagħhom. F'dan il-kuntest, l-implimentazzjoni bla tfixkil ta' programmi tal-politika ta' koeżjoni hija ta' importanza partikolari bħala għodda li tinjetta fondi fl-ekonomija. Sabiex jiġi żgurat li dawn l-Istati Membri jkomplu bl-implimentazzjoni tal-programmi Fond Strutturali u Fond ta' Koeżjoni li għaddejjin, u jagħtu fondi għall-proġetti, il-proposta tħaddan dispożizzjonijiet li jippermettu lill-Kummissjoni żżid il-pagamenti lill-Istati Membri għall-perjodu li huma qegħdin taħt il-mekkaniżmi ta' ġħajnuna. 5.2. Valur miżjud tal-involviment tal-Komunità u l-koerenza tal-proposta ma’ strumenti finanzjarji oħra u s-sinerġija possibbli Il-proposta se tippermetti li titkompla l-implimentazzjoni tal-programmi, li jiġu injettati flus fl-ekonomija filwaqt li tgħin biex fl-istess ħin jitnaqqas il-piż fuq l-infiq pubbliku. 5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABM L-għan huwa li tingħata għajnuna lil dawk l-Istati Membri l-aktar affetwati mill-kriżi finanzjarja sabiex ikunu jistgħu jkomplu bl-implimentazzjoni tal-programmi li għandhom għaddejjin u għaldaqstant jinjettaw fondi fl-ekonomija. 5.4. Metodu ta’ Implimentazzjoni (indikattiv) Uri hawn taħt il-metodu(i) magħżul(a) għall-implimentazzjoni tal-azzjoni. · Mal-Istati Membri 6. MONITORAĠĠ U EVALWAZZJONI 6.1. Sistema ta' monitoraġġ Mhux neċessarja, għax taqa' taħt il-monitoraġġ stabbilit tal-Fondi Strutturali. 6.2. Evalwazzjoni 6.2.1. L-evalwazzjoni ex ante Din il-proposta ġiet mħejjija fuq it-talba tal-Kabinett tal-President tal-Kummissjoni. 6.2.2. Il-miżuri meħudin wara evalwazzjoni intermedjarja/ex post (tagħlimiet miksuba minn esperjenzi simili fl-imgħoddi) Mhux applikabbli 6.2.3. Termini u frekwenza tal-evalwazzjoni fil-ġejjieni Mhux applikabbli 7. MIŻURI KONTRA L-FRODI Mhux applikabbli 8. DETTALJI TAR-RIŻORSI 8.1. L-għanijiet tal-proposta f’termini tal-kost tagħhom L-approprjazzjonijiet għall-impenji f’miljuni ta’ EUR (sa 3 ċifri wara l-punt deċimali) (Għandhom jitniżżlu l-intestaturi tal-għanijiet, l-azzjonijiet u r-riżultati) || Tip ta’ produzzjoni || Kost medju || Sena n || Sena n+1 || Sena n+2 || Sena n+3 || Sena n+4 || Sena n+5 u wara || L-AMMONT TOTALI Nru riżultati || Il-kost totali || Nru riżultati || Il-kost totali || Nru riżultati || Il-kost totali || Nru riżultati || Il-kost totali || Nru riżultati || Il-kost totali || Nru riżultati || Il-kost totali || Nru riżultati || Il-kost totali OBJETTIV OPERAZZJONALI Nru 1 Tinżamm l-implimentazzjoni tal-programmi operattivi || || || || || || || || || || || || || || || || || || || || 0,000 || || 0,000 || || || || || || || || || || 0,000 IL-KOST TOTALI || || || || 0,000 || || 0,000 || || || || || || || || || || 0,000 8.2. Nefqa Amministrattiva 8.2.1. L-għadd u t-tip ta' riżorsi umani Tipi ta’ karigi || || Persunal allokat għall-amministrazzjoni tal-azzjoni bl-użu tar-riżorsi eżistenti u/jew addizzjonali (għadd ta' karigi/FTEs) || || Sena n || Sena n+1 || Sena n+2 || Sena n+3 || Sena n+4 || Sena n+5 Uffiċjali jew persunal temporanju (XX 01 01) || A*/AD || m.a. || m.a. || m.a. || m.a. || m.a. || m.a. B*, C*/AST || m.a. || m.a. || m.a. || m.a. || m.a. || m.a. Il-persunal iffinanzjat bl-Art XX 01 02 || m.a. || m.a. || m.a. || m.a. || m.a. || m.a. Persunal ieħor iffinanzjat permezz tal-art. XX 01 04/05 || m.a. || m.a. || m.a. || m.a. || m.a. || m.a. L-AMMONT TOTALI || m.a. || m.a. || m.a. || m.a. || m.a. || m.a. 8.2.2. Deskrizzjoni tal-kompiti li ġejjin mill-azzjoni Mhux applikabbli 8.2.3. Is-sorsi tar-riżorsi umani (statutarji) (Fejn ikun iddikjarat aktar minn sors wieħed, indika l-għadd ta’ karigi li joriġinaw minn kull sors). ¨ Karigi li bħalissa huma allokati għall-ġestjoni tal-programm li għandhom jinbidlu jew jittawlu ¨ Karigi allokati minn qabel fl-eżerċizzju SPA/APB għas-sena n ¨ Il-karigi li għandhom jintalbu fil-proċedura SPA/APB li jmiss ¨ Postijiet li jridu jerġgħu jiġu assenjati bl-użu ta' riżorsi eżistenti fl-ambitu tas-servizz ta’ ġestjoni (riallokazzjoni interna) ¨ Karigi meħtieġa għas-sena n, għalkemm mhux previsti fl-eżerċizzju tal-SPA/APB tas-sena kkonċernata 8.2.4. Infiq Amministrattiv ieħor inkluż fl-ammont ta’ referenza (XX 01 04/05 – Infiq fuq il-ġestjoni amministrattiva) EUR miljuni (sa 3 postijiet deċimali) Linja baġitarja (numru u intestatura) || Sena n || Sena n+1 || Sena n+2 || Sena n+3 || Sena n+4 || Sena n+5 u wara || L-AMMONT TOTALI 1 Assistenza teknika u amministrattiva (inklużi l-kosti relatati tal-persunal) || || || || || || || Aġenziji eżekuttivi || m.a. || m.a. || m.a. || m.a. || m.a. || m.a. || m.a. Assistenza teknika u amministrattiva oħra || m.a. || m.a. || m.a. || m.a. || m.a. || m.a. || m.a. - intra muros || m.a. || m.a. || m.a. || m.a. || m.a. || m.a. || m.a. - extra muros || m.a. || m.a. || m.a. || m.a. || m.a. || m.a. || m.a. Assistenza teknika u amministrattiva totali || m.a. || m.a. || m.a. || m.a. || m.a. || m.a. || m.a. 8.2.5. Il-kost finanzjarju tar-riżorsi umani u l-kosti assoċjati mhux inklużi fl-ammont ta' referenza EUR miljuni (sa 3 postijiet deċimali) Tip ta’ riżorsi umani || Sena n || Sena n+1 || Sena n+2 || Sena n+3 || Sena n+4 || Sena n+5 u wara Uffiċjali u persunal temporanju (XX 01 01) || m.a. || m.a. || m.a. || m.a. || m.a. || m.a. Persunal iffinanzjat bl-Artikolu XX 01 02 (awżiljarji, END, persunal bil-kuntratt, eċċ.) (speċifika l-linja ta’ baġit) || m.a. || m.a. || m.a. || m.a. || m.a. || m.a. Il-kost totali tar-Riżorsi Umani u l-kosti relatati (MHUX fl-ammont ta’ referenza) || m.a. || m.a. || m.a. || m.a. || m.a. || m.a. Kalkolu – Uffiċjali u Aġenti Temporanji Għandha ssir referenza għall-punt 8.2.1 jekk applikabbli m.a. Kalkolu– Persunal iffinanzjat skont l-Artikolu XX 01 02 Għandha ssir referenza għall-punt 8.2.1 jekk applikabbli m.a. 8.2.6. Spejjeż oħra amministrattivi mhux inklużi fl-ammont ta’ referenza EUR miljuni (sa 3 postijiet deċimali) || Sena n || Sena n+1 || Sena n+2 || Sena n+3 || Sena n+4 || Sena n+5 u wara || L-AMMONT TOTALI XX 01 02 11 01 – Missjonijiet || m.a. || m.a. || m.a. || m.a. || m.a. || m.a. || m.a. XX 01 02 11 02 – Laqgħat u Konferenzi || m.a. || m.a. || m.a. || m.a. || m.a. || m.a. || m.a. XX 01 02 11 03 – Kumitati || m.a. || m.a. || m.a. || m.a. || m.a. || m.a. || m.a. XX 01 02 11 04 – Studji u Konsultazzjonijiet || m.a. || m.a. || m.a. || m.a. || m.a. || m.a. || m.a. XX 01 02 11 05 – Sistemi ta' Tagħrif || m.a. || m.a. || m.a. || m.a. || m.a. || m.a. || m.a. 2 Total ta' Infiq Ieħor ta' Ġestjoni (XX 01 02 11) || m.a. || m.a. || m.a. || m.a. || m.a. || m.a. || m.a. 3 Infiq ieħor ta’ natura amministrattiva (speċifika billi tindika l-linja tal-baġit) || m.a. || m.a. || m.a. || m.a. || m.a. || m.a. || m.a. Kost totali għall-Amministrazzjoni, għajr ħlief ir-riżorsi umani u l-ispejjeż assoċjati (MHIX inkluża fl-ammont ta’ referenza) || m.a. || m.a. || m.a. || m.a. || m.a. || m.a. || m.a. Kalkolu – Infiq ieħor amministrattiv li mhux inkluż fl-ammont ta' referenza m.a. [1] ĠU L , , p. . [2] ĠU L , , p. . [3] ĠU L 118, 12.5.2010, p. 1. [4] ĠU L 30, 4.2.2011, p. 34. [5] ĠU L 159, 176.2011, p. 88. [6] ĠU L 53, 23.2.2002, p. 1. [7] ĠU L 37, 6.2.2009, p. 5. [8] ĠU L 79, 25.3.2009, p. 39. [9] ĠU L 150, 13.6.2009, p. 8. [10] ĠU L 210, 31.7.2006, p. 25. [11] Dan l-ammont jinkludi l-ammont totali għas-snin kkonċernati, mill-mument li l-azzjoni tibda f'Novembru jew Diċembru u tispiċċa f'parti mis-sena. [12] Nefqa li ma taqax taħt il-Kapitolu xx 01 tat-Titolu xx ikkonċernat. [13] In-nefqa fi ħdan l-Artikolu xx 01 04 tat-Titolu xx. [14] In-nefqa fi ħdan il-Kapitolu xx 01 għajr għall-Artikoli xx 01 04 jew xx 01 05. [15] Ara l-punti 19 u 24 tal-Ftehim Interistituzzjonali. [16] Kolonni addizzjonali għandhom jiġu miżjuda jekk meħtieġ, jiġifieri, jekk it-tul tal-azzjoni teċċedi s-6 snin.